ai4bharat/Pralekha huggingface dataset:
रक्षा मंत्रालय
चक्रवात “फानी” के मद्देनज़र राहत प्रयासों के लिए भारतीय नौसेना हाईअलर्ट पर
चक्रवाती तूफान “फानी” ने बंगाल की खाड़ी के दक्षिण-पूर्व और निकटवर्ती दक्षिण-पश्चिम क्षेत्र में भीषण चक्रवाती तूफान का रूप ले लिया है और यह 29 अप्रैल, 2019 को 17.30 बजे चेन्नई से 770 किलोमीटर दूर पूर्व-दक्षिण-पूर्व में स्थित था। पूर्वी नौसेना कमान  ने मानवीय सहायता के लिए उच्चस्तरीय तैयारी की है। सर्वाधिक प्रभावी क्षेत्र में मानवीय सहायता, आपदा राहत, लॉजिस्टिक व मेडिकल सहायता, लोगों को सुरक्षित स्थानों पर ले जाने आदि कार्यों के लिए भारतीय नौसेना के जहाज विशाखापत्तनम और चेन्नई में तैनात हैं। इन जहाजों पर अतिरिक्त गोताखोरों, डॉक्टरों, रबर-नावों और राहत सामग्री की व्यवस्था की गई है। राहत सामग्री में भोजन, टेंट, कपड़े, दवाएं, कंबल आदि शामिल हैं। नौसेना एयर स्टेशनों पर नौसेना के हवाई जहाज भी तैनात हैं। आईएनएस रजाली तमिलनाडु के अराकोन्नम में तथा आईएनएस डिगा आंध्र प्रदेश के विशाखापत्तनम में तैनात है जो प्रारंभिक सर्वेक्षण, राहत कार्य, लोगों को सुरक्षित स्थानों पर ले जाने और राहत सामग्रियों को स्थानों पर पहुंचाने आदि कार्य करेंगे।
ईएनसी बंगाल की खाड़ी की गंभीरता से निगरानी कर रहा है। तमिलनाडु और पुद्दुचेरी नौसेना क्षेत्र  के फ्लैग ऑफिसर, आंध्र प्रदेश व ओडिशा के नौसेना ऑफिसर- इन-चार्ज संबंधित राज्य सरकारों से लगातार संपर्क में हैं।
स्वास्थ्य एवं परिवार कल्याण मंत्रालय
ऑपरेशन कावेरी- सूडान से अब तक स्वदेश आए 1,191 यात्रियों में से 117 यात्रियों को वर्तमान में नि:शुल्क क्वारंटीन किया गया है, क्योंकि उन्हें येलो फीवर का टीका नहीं लगा हुआ था
सभी यात्रियों को 7 दिनों के बाद लक्षण रहित पाए जाने पर उनके घर भेज दिया जाएगा
स्वास्थ्य एवं परिवार कल्याण मंत्रालय एक महत्वपूर्ण घटनाक्रम में 'ऑपरेशन कावेरी' के तहत विदेश मंत्रालय के साथ मिलकर कार्य कर रहा है। भारत सरकार सूडान से भारतीय मूल के लगभग 3,000 यात्रियों को सुरक्षित स्वदेश वापस लेकर आ रही है। भारत आने वाले इन यात्रियों के लिए मिशन मोड में ट्रांजिट जंगक्चर्स पर आवश्यक क्वारंटीन सुविधाओं की व्यवस्था की जा रही है। अब तक कुल 1,191 यात्री स्वदेश वापस आ चुके हैं, जिनमें से 117 यात्रियों को वर्तमान में क्वारंटीन किया गया है, क्योंकि उन्हें येलो फीवर का टीका नहीं लगा हुआ था। सभी यात्रियों को 7 दिनों के बाद लक्षण रहित पाए जाने पर उनके घर भेज दिया जाएगा।
इन यात्रियों को हवाई अड्डे के स्वास्थ्य अधिकारियों  और स्वास्थ्य एवं परिवार कल्याण मंत्रालय की देखभाल में संचालित क्वारंटीन सेंटर्स में मुफ्त भोजन के अलावा किराये से मुक्त आवास सुविधा प्रदान की जा रही है। ये केंद्र एक समझौता ज्ञापन  के तहत राज्यों के विभिन्न अस्पतालों के साथ-साथ दिल्ली में केंद्र सरकार के अस्पतालों जैसे सफदरजंग चिकित्सालय में स्थापित किये गए हैं। इसके अतिरिक्त, नजफगढ़ के आरएचटीसी ; महरौली के एनआईटीआर, और लेडी हार्डिंग मेडिकल कॉलेज  में भी क्वारंटीन करने की व्यवस्था की गई है।
सूडान से भारत आने वाले यात्रियों का पहला जत्था 360 यात्रियों के साथ दिल्ली पहुंचा था, जिनमें से किसी भी यात्री को क्वारंटीन की आवश्यकता नहीं थी। इसके बाद 26 अप्रैल को दूसरी उड़ान भारत आई थी, जो 240 यात्रियों को लेकर मुंबई पहुंची, इनमें से 14 लोगों को क्वारंटीन किया गया था, जबकि दो लोगों को उनके टीकाकरण प्रमाणपत्रों के सत्यापन के बाद घर भेज दिया गया था। शेष 12 लोग आज शाम तक अपनी क्वारंटीन अवधि पूरी कर लेंगे । तीसरी फ्लाइट कल दोपहर बेंगलुरु पहुंची थी, जिसमें 360 यात्री सवार थे और फिर वहां 47 यात्रियों को शुरू में क्वारंटीन किया गया था। 3 व्यक्तियों को आज टीकाकरण के सत्यापन के बाद वापस जाने दिया गया। पांच अन्य यात्रियों के सत्यापन की प्रक्रिया चल रही है। सूडान से चौथी उड़ान कल शाम 231 यात्रियों को लेकर दिल्ली पहुंची, जिनमें से 61 को क्वारंटीन किया गया था । 35 यात्री दिल्ली एपीएचओ में और 26 लोग सफदरजंग अस्पताल में क्वारंटीन किये गए हैं। पांचवीं उड़ान के 367 यात्रियों के साथ आज रात दिल्ली पहुंचने की संभावना है और 320 लोगों के साथ एक अतिरिक्त उड़ान के कल सुबह 10:30 बजे बेंगलुरु आने की उम्मीद है।
क्वारंटीन किए गए व्यक्तियों की संख्या घटती-बढ़ती या परिवर्तित होती रहेगी, क्योंकि यह यात्रियों की पासपोर्ट संख्या  के सत्यापन की स्थिति पर निर्भर करती है।
'ऑपरेशन कावेरी' सूडान में फंसे भारतीय नागरिकों को सुरक्षित स्वदेश वापस लाने के उद्देश्य से भारत सरकार द्वारा शुरू किया गया एक निकासी अभियान है। ऑपरेशन कावेरी को संकटग्रस्त सूडान में त्वरित प्रतिक्रिया देते हुए 24 अप्रैल, 2023 को शुरू किया गया था। भारतीयों नागरिकों की सूडान से सुरक्षित निकासी हेतु उचित प्रक्रिया का पालन सुनिश्चित करने के लिए विदेश मंत्रालय, भारतीय वायु सेना और सूडान स्थित भारतीय दूतावास सहित अन्य अधिकारियों की एक टीम नियुक्त की गई है। इस दौरान, भारतीयों नागरिकों को सूडान के अलग-अलग हिस्सों से राजधानी खार्तूम ले जाया जा रहा है, जहां से उन्हें वापस भारत पहुंचाया जाएगा।
पर्यावरण, वन एवं जलवायु परिवर्तन मंत्रालय
देश भर में 25,000 से अधिक लाइफ  संबंधित कार्यक्रम होते हैं, जो लोगों को पर्यावरण अनुकूल कार्रवाई के लिए प्रोत्साहित करते हैं
मिशन लाइफ  कार्यक्रम की शुरुआत माननीय प्रधानमंत्री श्री नरेन्द्र मोदी ने 20 अक्टूबर 2022 को केवडिया, गुजरात से की थी। यह मिशन लाइफ - जलवायु परिवर्तन से निपटने के लिए व्यक्तियों में व्यवहार परिवर्तन पर आधारित है। यह विनाशकारी और नासमझी से प्राकृतिक संसाधानों के दुरुपयोग को रोककर प्राकृतिक संसाधनों के सावधानीपूर्वक उपयोग के लिए प्रोत्साहित करने का वैश्विक आंदोलन है।
पर्यावरण, वन और जलवायु परिवर्तन मंत्रालय मिशन लाइफ के राष्ट्रीय स्तर के समन्वय और कार्यान्वयन के लिए नोडल मंत्रालय है। इसे लागू करने के लिए मंत्रालय ने अन्य केंद्रीय मंत्रालयों, राज्य सरकारों, संस्थानों और निजी संगठनों को एलआईएफई  मिशन के साथ अपनी गतिविधियों को जोड़ने और जागरूकता प्रसार के लिए विभिन्न व्यक्तियों को शामिल किया है। इस संबंध में एलआईएफई के बैनर तले राज्य और राष्ट्रीय स्तर पर नुक्कड़ नाटक प्रतियोगिताओं, चित्रकला प्रतियोगिताओं, निबंध लेखन प्रतियोगिताओं जैसी गतिविधियों का आयोजन किया जा रहा है।
पर्यावरण, वन और जलवायु परिवर्तन मंत्रालय ने अखिल भारतीय समर्थन और एलआईएफई के बारे में जागरूकता को बढ़ाने के लिए एक महीने तक चलने वाला जन अभियान शुरू किया है। इसका समापन 5 जून 2023 को विश्व पर्यावरण दिवस पर होगा। एलआईएफई के संदेश को बढ़ावा देने और इस अभियान को सफल बनाने के लिए सभी 99 मंत्रालयों और 36 राज्यों /केंद्र शासित प्रदेशों को उनके प्रभागों, अधीनस्थ संगठनों और क्षेत्रीय कार्यालयों के साथ एलआईएफई से संबंधित गतिविधियों के आयोजन के लिए शामिल किया गया है। यह अभियान 5 मई 2023 को शुरू हुआ था।
10 दिन से भी कम समय में, पूरे भारत में 25,000 से अधिक एलआईएफई - संबंधित कार्यक्रमों का आयोजन हुआ, जो लोगों को पर्यावरण अनुकूल हमारे ग्रहों के अनुकूल कार्य करने के लिए प्रेरित कर रहे हैं। इन कार्यक्रमों में समुद्र तट और नदी के किनारों की सफाई, साइकिल रैलियां, वृक्षारोपण अभियान, एलआईएफई मैराथन, प्लास्टिक कचरा एकत्रित करना, कंपोस्ट बनाने पर कार्यशाला और एलआईएफई प्रतिज्ञा शामिल हैं। अनेक स्कूल और कॉलेज नुक्कड़ नाटक, निबंध, चित्रकला और युवा संसद जैसी सांस्कृतिक प्रतियोगिताएं भी आयोजित कर रहे हैं।
मंत्रालय ने एलआईएफई के दो समर्पित पोर्टल विकसित किए हैं ताकि एक संरचित रिपोर्टिंग प्रारूप तैयार किया जा सके, जो एलआईएफई पर की जा रही गतिविधियों की प्रगति को ट्रैक कर सकते हैं। मिशन एलआईएफई पोर्टल  ओपन एक्सेस  है और इसका उपयोग 100+ क्रिएटिव, वीडियो और ज्ञान सामग्री डाउनलोड करने के लिए किया जा सकता है जिसे मंत्रालय द्वारा विकसित किया गया है। मेरी लाइफ पोर्टल  मंत्रालयों और संस्थानों के लिए विकसित किया गया है ताकि वे इवेंट रिपोर्ट अपलोड कर सकें और जन आंदोलन की प्रगति के बारे में पता लगा सके।
जन आंदोलन का समापन 5 जून को विश्व पर्यावरण दिवस 2023 के अवसर पर एक मेगा इवेंट के रूप में होगा। इसका विषय प्लास्टिक प्रदूषण का समाधान है। यह मिशन एलआईएफई के 7 विषयों में से प्रमुख विषय है : "एकल-उपयोग प्लास्टिक वस्तुओं के उपयोग को कम करना"।
विद्युत मंत्रालय
केन्द्रीय ऊर्जा मंत्री ने व्हीकलचार्जिंग प्लाजा का उद्घाटन किया
केन्द्रीय मंत्री ने ईईएसएल और यूएसएआईडी की संयुक्त पहल - इंडोर एयर क्वालिटी फॉर सेफ्टी एंड एफिशिएंसी में सुधार के लिए एयर कंडीशनिंग व्यवस्था को और सक्षम बनाने की प्रणाली भी लांच की
ऊर्जा दक्षता पर केन्द्रित इन दोनों पहल का उद्धेश्य ई-गतिशीलता को बढ़ावा देने के साथ ही घर के अंदर वायु गुणवत्ता में सुधार लाना है
ऊर्जा दक्षता बढ़ाने और ई-मोबिलिटी को बढ़ावा देने के इरादे सेकेन्द्रीय विद्युत, नवीन और नवीकरणीय ऊर्जा मंत्री श्री आर.के. सिंह ने आज नई दिल्ली में भारत के पहले सार्वजनिक ईवी चार्जिंग प्लाजा का उद्घाटन किया। इस अवसर पर श्री सिंह ने कहा “भारत में ई-मोबिलिटी को सर्वव्यापी और सुविधाजनक बनाने के लिए ईवी चार्जिंग प्लाजा एक नयी पहल है। इस तरह की अभिनव पहल देश में एक मजबूत ई-मोबिलिटी पारिस्थितिकी तंत्र बनाने के लिए जरूरी है। इसके लिए मैं ईईएसएल और एनडीएमसी दोनों को बधाई देता हूं।”
ऊर्जा दक्षता सेवा लिमिटेड ईईएसएल भारत में इलेक्ट्रिक वाहनों की मांग का पता लगाने और ऐसे वाहनों के लिए सार्वजनिक चार्जिंग स्टेशन  संचालित करने के नए व्यापार मॉडल की पहचान करने के काम की अगुवाई कर रही है। एनडीएमसी के सहयोग से ईईएसएल ने मध्य दिल्ली में भारत का पहला सार्वजनिक इलेक्ट्रिक वाहन चार्जिंग प्लाजा स्थापित किया है। इसमें पांच विभिन्न विशिष्टताओं वाले इलेक्ट्रिक वाहन चार्जर लगाए गए हैं।
ईवी प्लाजा के उद्घाटन अवसर पर बोलते हुए, विद्युत मंत्रालय के सचिव श्री संजीव नंदन सहाय ने कहा कि कई तरह के इलेक्ट्रिक वाहनों के लिए चार्जिंग की सुविधा वाले ये प्लाजा देश में इलेक्ट्रिक वाहनों के इस्तेमाल को बढ़ावा देने का काम करेंगे। इससे उपभोक्ताओं के लिए इलेक्ट्रिक वाहनों की चार्जिंग परेशानी मुक्त और सुविधाजनक हो जाएगी।
केन्द्रीय मंत्री ने ईईएसएल और यूएसएआईडी की संयुक्त पहल - इंडोर एयर क्वालिटी फॉर सेफ्टी एंड एफिशिएंसी में सुधार के लिए एयर कंडीशनिंग व्यवस्था को और सक्षम बनाने की प्रणाली लांच की
उन्होंने इस अवसर पर कहा कि उनका मानना है कि इससे पूरे देश में कार्यक्षेत्रों में खराब वायु गुणवत्ता को सुधार कर उसे स्वास्थ्य के लिहाज से हरित और बेहतर बनाया जा सकता है। उन्होंने कहा कि वह इस पहल की सफलता की कामना करते हैं। उन्होंने ईईएसएल और यूएसएआईडी दोनों को उनके भविष्य के प्रयासों के लिए शुभकामनाएं दीं।
काफी समय से भारत में हवा की खराब गुणवत्ता चिंता का विषय बनी हुई है और विशेष रूप से कोरोना संक्रमण के समय में इसका महत्व और भी ज्यादा बढ़ गया है। कार्यालयों और सार्वजनिक स्थलों पर काम करने वाले लोगों के स्वास्थ्य को ध्यान में रखते हुए कार्यस्थलों के भीतर वायु गुणवत्ता बनाए रखना जरुरी है।
इस संदर्भ में, ईईएसएल ने पायलट परियोजना के तौर पर नई दिल्ली के स्कोप भवन में स्थित अपने कार्यालय में एयर कंडीशनिंग और वेंटिलेशन सिस्टम का रेट्रोफिट किया है। यह यू.एस. एजेंसी फॉर इंटरनेशनल डेवलपमेंट्सके साथ साझेदारी में इमारतों के लिए विकसित की गई ऊर्जा दक्षता और वायु गुणवत्ता में सुधार की पहल है।
ईईएसएल के अनुसार इस पायलट परियोजना के बहुत प्रभावशाली परिणाम दिखे हैं। वायु गुणवत्ता में लगभग 80 प्रतिशत का सुधार दिखा है। कोविड के मौजूदा दौर में कर्मचारियों के स्वास्थ्य और सुरक्षा को ध्यान में रखते हुए ईईएसएल इस प्रणाली को तय मानकों के साथ देशभर में लागू करने का इच्छुक है।
दोनों पहलें विश्व पर्यावरण दिवस पर आयोजित “मैं संकल्प लेता हूं” अभियान के तहत ईईएसएल और अन्य प्रमुख हितधारकों द्वारा पर्यावरण संरक्षण और एक लचीले ऊर्जा क्षेत्र के निर्माण की प्रतिज्ञा की पुष्टि करती हैं।
प्रधानमंत्री कार्यालय
प्रधानमंत्री ने नए संसद भवन की छत पर बने राष्ट्रीय प्रतीक का अनावरण किया
संसद के निर्माण में शामिल श्रमजीवियों के साथ बातचीत की
प्रधानमंत्री श्री नरेन्द्र मोदी ने आज सुबह नए संसद भवन की छत पर बने राष्ट्रीय प्रतीक का अनावरण किया।
प्रधानमंत्री ने ट्वीट किया:
"आज सुबह, मुझे नई संसद की छत पर बने राष्ट्रीय प्रतीक का अनावरण करने का सम्मान मिला।"
प्रधानमंत्री ने नई संसद के निर्माण में शामिल श्रमजीवियों के साथ बातचीत की।
“संसद के निर्माण में शामिल श्रमजीवियों के साथ मेरी अद्भुत बातचीत हुई। हमें उनके प्रयासों पर गर्व है और हम देश के लिए उनके योगदान को हमेशा याद रखेंगे।”
राष्ट्रीय प्रतीक कांस्य से बना है और इसका कुल वजन 9500 किलोग्राम है तथा इसकी ऊंचाई 6.5 मीटर है। इसे नए संसद भवन के केन्द्रीय कक्ष के शीर्ष पर बनाया गया है। प्रतीक के समर्थन के लिए लगभग 6500 किलोग्राम वजन वाले स्टील की एक सहायक संरचना का भी निर्माण किया गया है।
नए संसद भवन की छत पर राष्ट्रीय प्रतीक के निर्माण की अवधारणा का रेखाचित्र और प्रक्रिया आठ विभिन्न चरणों से गुजरी है, जिसमें मिट्टी प्रारूप/ कंप्यूटर ग्राफिक से लेकर कांस्य ढलाई और पॉलिश करने तक की तैयारी शामिल हैं।
युवा कार्यक्रम एवं खेल मंत्रालय
पहला खेलो इंडिया राष्ट्रीय रैंकिंग महिला तीरंदाजी टूर्नामेंट 12 और 13 अप्रैल को जमशेदपुर में आयोजित होगा
भारतीय खेल प्राधिकरण ने छह चरणों में खेलो इंडिया राष्ट्रीय रैंकिंग महिला तीरंदाजी टूर्नामेंट की मेजबानी के लिए कुल 75 लाख रुपये की राशि की स्वीकृति दी है। झारखंड के जमशेदपुर में टाटा तीरंदाजी अकादमी में 12 और 13 अप्रैल को टूर्नामेंट के पहले चरण का आयोजन किया जाएगा।
टूर्नामेंट रिकर्व और कंपाउंड स्पर्धाओं में सीनियर, जूनियर तथा कैडेट वर्ग में आयोजित किया जाएगा। यह प्रतियोगिता विश्व तीरंदाजी नियमों के आधार पर आयोजित की जाएगी। भारतीय तीरंदाजी संघ , झारखंड तीरंदाजी संघ और टाटा स्टील के सहयोग से टूर्नामेंट का आयोजन कर रहा है।
सीनियर, जूनियर और कैडेट वर्ग में शीर्ष 32 रिकर्व और कंपाउंड तीरंदाजों को हाल ही में संपन्न राष्ट्रीय चैंपियनशिप के आधार पर टूर्नामेंट में भाग लेने के लिए चुना गया है। ऐसे तीरंदाज जिन्होंने 2021-2022 में किसी भी अंतर्राष्ट्रीय चैंपियनशिप/राष्ट्रीय/चयन ट्रायल/खेलो इंडिया टूर्नामेंट/राज्य चैंपियनशिप/राज्य चयन ट्रायल में न्यूनतम योग्यता अंक  हासिल किए हैं, उन्हें भी इस प्रतियोगिता में शामिल होने की अनुमति दी गई है।
दिसंबर 2022 के लिए निर्धारित अंतिम चरण के साथ छह महिला राष्ट्रीय रैंकिंग टूर्नामेंट हर एक महीने के अंतराल पर आयोजित किए जाएंगे। दिसंबर में अंतिम चरण के लिए शीर्ष 16 तीरंदाजों की रैंकिंग पर पहुंचने के लिए 5 चरणों के कुल अंकों की गणना की जाएगी। इन शीर्ष 16 तीरंदाजों को कुल 37.5 लाख रुपये की राशि के नकद पुरस्कार प्रदान किए जाएंगे।
राष्ट्रीय रैंकिंग महिला तीरंदाजी टूर्नामेंट खेलो इंडिया के महिलाओं के लिए खेल घटक का एक और प्रयास है। यह खेल प्रतियोगिताओं की एक विस्तृत श्रृंखला में महिलाओं की और अधिक भागीदारी में वृद्धि के लिए सबसे आवश्यक कदम है। यह सहायता न केवल अनुदान देने तक बल्कि उचित संगठन और प्रतियोगिताओं के आयोजन में भी मदद करता है। नई दिल्ली और लखनऊ में आयोजित पिछली प्रतियोगिताओं में अंडर-17 खेलो इंडिया फुटबॉल लीग और खेलो इंडिया महिला हॉकी लीग  टूर्नामेंट के तीन चरणों में शामिल हैं।
खेलो इंडिया नेशनल रैंकिंग महिला तीरंदाजी टूर्नामेंट, अब महिला सशक्तिकरण के अनुरूप, तीरंदाजों की दूसरी, तीसरी और चौथी पंक्तियों के लिए घरेलू स्तर पर अधिक प्रतिस्पर्धा और अवसर प्रदान करेगा। इससे उन्हें अपनी मानसिक दृढ़ता और प्रतियोगी क्षमता विकसित करने के लिए मैच खेलने के अवसर प्रदान करने में भी मदद मिलेगी।
प्रधानमंत्री कार्यालय
उत्तर प्रदेश की राज्यपाल ने प्रधानमंत्री से मुलाकात की
उत्तर प्रदेश की राज्यपाल श्रीमती आनंदीबेन पटेल ने कल प्रधानमंत्री श्री नरेन्द्र मोदी से मुलाकात की।
प्रधानमंत्री कार्यालय ने ट्वीट किया;
उत्तर प्रदेश की राज्यपाल श्रीमती @anandibenpatel ने कल 26 जुलाई को प्रधानमंत्री @narendramodi से मुलाकात की।
प्रधानमंत्री कार्यालय
प्रधानमंत्री ने एम्स में कई महत्वपूर्ण परियोजनाओं की आधारशिला रखी
प्रधानमंत्री श्री नरेन्द्र मोदी ने आज नई दिल्ली में अखिल भारतीय आयुर्विज्ञान संस्थान  में राष्ट्रीय वृद्धजन केंद्र की आधारशिला रखी। इसके जरिए बुजुर्गों के लिए मल्टी स्पेशिएलिटी स्वास्थ्य देखभाल उपलब्ध होगी। इसके जनरल वार्ड में 200 बिस्तर होंगे।
प्रधानमंत्री ने इसी कार्यक्रम के दौरान सफदरजंग अस्पताल में 555 बिस्तर के सुपर स्पेशिएलिटी ब्लॉक का उद्घाटन भी किया। उन्होंने सफदरजंग अस्पताल में 500 बिस्तर के नए आपातकालीन ब्लॉक, एम्स में 300 बिस्तर के पावर ग्रिड विश्राम सदन और एम्स, अंसारी नगर तथा ट्रॉमा सेंटर के बीच संपर्क सुरंग भी राष्ट्र को समर्पित किए।
राष्ट्रीय स्वास्थ्य नीति का जिक्र करते हुए प्रधानमंत्री ने कहा कि किफायती स्वास्थ्य देखभाल और रोगों से रोकथाम को सरकार के एजेंडा में प्राथमिकता दी गई है। उन्होंने कहा कि इस बहुविषयक दृष्टिकोण में ग्रामीण विकास मंत्रालय, पेयजल और स्वच्छता मंत्रालय, महिला और बाल विकास मंत्रालय तथा आयुष मंत्रालय शामिल हैं।
प्रधानमंत्री ने कहा कि भारत ने 2025 तक तपेदिक उन्मूलन का लक्ष्य रखा है, जो 2030 के वैश्विक लक्ष्य से पहले है। प्रधानमंत्री ने कहा उन्हें पूर्ण विश्वास है कि देश का चिकित्सा क्षेत्र यह कार्य पूरा कर लेगा।
रक्षा मंत्रालय
एयर मार्शल एपी सिंह ने सेंट्रल एयर कमांड में एओसी-इन-सी का पदभार ग्रहण किया
एयर मार्शल एपी सिंह ने 01 जुलाई, 2022 को सेंट्रल एयर कमांड  में एयर ऑफिसर कमांडिंग-इन-चीफ  का पदभार ग्रहण किया।
एयर मार्शल एपी सिंह को 21 दिसंबर, 1984 को भारतीय वायुसेना की फाइटर स्ट्रीम में शामिल किया गया था। वह राष्ट्रीय रक्षा अकादमी, डिफेंस सर्विस स्टाफ कॉलेज और राष्ट्रीय रक्षा महाविद्यालय के पूर्व छात्र हैं। वे एक योग्य उड़ान प्रशिक्षक और एक एक्सपेरिमेंटल टेस्ट पायलट हैं, उनके पास 4900 घंटे से अधिक का उड़ान अनुभव है।
उनके परिचालन कार्यकाल में मिग-27 स्क्वाड्रन के फ्लाइट कमांडर और कमांडिंग ऑफिसर तथा एयर बेस के एयर ऑफिसर कमांडिंग की जिम्मेदारी निभाना शामिल हैं। एक्सपेरिमेंटल टेस्ट पायलट के रूप में, उन्होंने विभिन्न रैंकों और क्षमताओं में ‘विमान एवं प्रणाली परीक्षण प्रतिष्ठान’ में कार्य किया है। उन्होंने रूस में मास्को में मिग-29 अपग्रेड प्रोजेक्ट मैनेजमेंट टीम का नेतृत्व किया था; वह ‘नेशनल फ्लाइट टेस्ट सेंटर’ में एलसीए परियोजना निदेशक  और दक्षिण पश्चिमी वायु कमान में वायु रक्षा कमांडर थे। वर्तमान नियुक्ति संभालने से पहले, वह पूर्वी वायु कमान में सीनियर एयर स्टाफ ऑफिसर थे।
एयर मार्शल को उनकी विशिष्ट सेवा के लिए 26 जनवरी, 2019 को भारत के राष्ट्रपति द्वारा अति विशिष्ट सेवा पदक से सम्मानित किया गया था।
एओसी-इन-सी को पदभार ग्रहण करने पर उनके समक्ष औपचारिक गार्ड ऑफ ऑनर प्रस्तुत किया गया। इसके बाद उन्होंने सीएसी युद्ध स्मारक पर माल्यार्पण किया और देश की सेवा में अपने प्राणों की आहुति देने वाले बहादुर वायु सैनिकों को श्रद्धांजलि दी।
राष्ट्रीय वित्तीय रिपोर्टिंग प्राधिकरण
आज़ादी का अमृत महोत्सव के तहत राष्ट्रीय वित्तीय रिपोर्टिंग प्राधिकरण द्वारा दो दिवसीय वेबिनार का आयोजन
भारत की स्वतंत्रता के 75 वर्ष पूर्ण होने के उपलक्ष्य में प्रधानमंत्री श्री नरेन्द्र मोदी के नेतृत्व में भारत सरकार आजादी का अमृत महोत्सव मना रही है।
महोत्सव के तहत राष्ट्रीय वित्तीय रिपोर्टिंग प्राधिकरण  कार्यक्रमों की श्रृंखला का आयोजन कर रहा है, ताकि देश के आम नागरिक और हितधारक लेखा-परीक्षण तथा खाता-बही के मानकों के प्रति जागरूक हो सकें।
राष्ट्रीय वित्तीय रिपोर्टिंग प्राधिकरण 26 और 27 अक्टूबर, 2021 को दो दिवसीय वेबिनार का आयोजन कर रहा है, ताकि अर्थव्यवस्था में लेखा-परीक्षण तथा खाता-बही के मानकों के अनुपालन को प्रोत्साहित किया जा सके। कार्यक्रम की विस्तृत जानकारी और उसमें हिस्सा लेने का विवरण एनएफआरए की वेबसाइट https://nfra.gov.in पर उपलब्ध है।
इस दो दिवसीय वेबिनार में हिस्सा लेने के लिये, प्रतिभागी नीचे दिये गये लिंक पर क्लिक करें और विवरण भरकर पंजीकरण कर सकते हैं: https://webcastmca.nic.in/userreg.aspx
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – औपचारिक रोजगार परिदृश्य
सांख्यिकी एवं कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने देश में रोजगार परिदृश्य पर प्रेस नोट जारी किया है जिसमें सितम्बर, 2017 से लेकर जनवरी 2022 तक की अवधि को शामिल किया गया है। यह परिदृश्य चुनिंदा सरकारी एजेंसियों के पास उपलब्ध प्रशासनिक रिकॉर्डों पर आधारित है। इसका उद्देश्य कुछ विशेष आयामों में हुई प्रगति का आकलन करना है।
विस्तृत जानकारी के लिए यहां क्लिक करें
एमजी /एएम /केजे
(Visitor Counter : 150
प्रधानमंत्री कार्यालय
विश्व के अनेक नेताओं ने प्रधानमंत्री को टेलीफोन पर बधाई दी
प्रधानमंत्री श्री नरेंद्र मोदी को आम चुनाव 2019 में जीत हासिल करने पर बांग्लादेश की प्रधानमंत्री श्रीमति शेख हसीना, भूटान नरेश जिग्मे खेसर नामग्याल वांगचुक, भूटान के प्रधानमंत्री डॉ. लोटे शेरिंग, नेपाल के प्रधानमंत्री श्री के.पी. शर्मा ओली, मालदीव के राष्ट्रपति श्री इब्राहिम मोहम्मद सोलिह, श्रीलंका के प्रधानमंत्री श्री रानिल विक्रमसिंघे, रूस के राष्ट्रपति श्री व्लादिमीर पुतिन, फ्रांस के राष्ट्रपति श्री इमैनुएल मैक्रॉन, जापान के प्रधानमंत्री श्री शिंजो आबे, ऑस्ट्रेलिया के प्रधानमंत्री श्री स्कॉट मॉरिसन, मॉरीशस के प्रधानमंत्री श्री प्रवीण जुगनाथ, यूएई के शहजादे श्री मोहम्मद बिन जायद और इजरायल के प्रधानमंत्री श्री बेंजामिन नेतन्याहू सहित दुनिया भर के नेताओं ने टेलिफोन करके बधाई दी।
प्रधानमंत्री का गर्मजोशी से स्वागत करते हुए इन नेताओं ने कहा कि यह ऐतिहासिक जनादेश प्रधानमंत्री श्री नरेंद्र मोदी के नेतृत्व के प्रति भारत के लोगों की आस्था को दर्शाता है।
विश्व के नेताओं के स्नेह और शुभकामनाओं के लिए आभार व्यक्त करते हुए प्रधानमंत्री श्री मोदी ने कहा कि आम चुनाव भारतीय लोकतंत्र की ताकत को दर्शाते हैं। भारत दुनिया का सबसे बड़ा लोकतंत्र है। उन्होंने पारस्परिक रूप से लाभकारी द्विपक्षीय संबंधों और बहुपक्षीय सहयोग को विकसित करने में उनके सहयोग के लिए विश्व के नेताओं को धन्यवाद दिया। उन्होंने मजबूत संबंधों को और बेहतर बनाने के लिए आगे भी मिलजुल कर काम करने की अपनी इच्छा जाहिर की। प्रधानमंत्री ने ऐसे कई अन्य नेताओं के प्रति भी आभार व्यक्त किया है, जिन्होंने सोशल मीडिया और अन्य माध्यमों से उन्हें अपनी शुभकामनाएं दी हैं।
विद्युत मंत्रालय
एनएचपीसी ने छमाही के लिए अब तक के उच्चतम उत्पादन तथा वित्तीय प्रदर्शन की जानकारी दी
- एनएचपीसी ने स्टैंडअलोन शुद्ध लाभ में 12 प्रतिशत की वृद्धि दर्ज की
- कंपनी ने 2483 करोड़ रुपये का कर  अदा करने के बाद अब तक का सर्वाधिक अर्धवार्षिक एकल लाभ प्राप्त किया
- एनएचपीसी की कुल स्थापित क्षमता इसके 24 विद्युत केंद्रों के माध्यम से 7071 मेगावाट अक्षय ऊर्जा की
2000 मेगावाट सुबनसिरी निचली हाइड्रोइलेक्ट्रिक परियोजना 
भारत की अग्रणी जलविद्युत कंपनी एनएचपीसी लिमिटेड ने मजबूत प्रदर्शन के दम पर स्टैंडअलोन शुद्ध लाभ में 12 प्रतिशत की वृद्धि दर्ज की है। कंपनी ने पिछली छमाही में 2217 करोड़ रुपये के पीएटी के मुकाबले 2483 करोड़ रुपये का कर अदा किया। इसके बावजूद एनएचपीसी ने अब तक का सबसे अधिक अर्धवार्षिक लाभ  दर्ज किया है।
चालू छमाही के लिए समेकित पीएटी में एनएचपीसी की हिस्सेदारी 2575 करोड़ रुपये है जो पिछली छमाही के 2243 करोड़ रुपये के कुल पीएटी से 15 प्रतिशत अधिक है।
वर्तमान तिमाही और छमाही के लिए उत्पादन क्रमशः 10138 मिलियन यूनिट तथा 18303 मिलियन यूनिट सबसे ज्यादा रहा है। 30 सितंबर 2022 को समाप्त हुई तिमाही व छमाही के लिए कंपनी के उत्पादन केंद्रों की समग्र संयंत्र उपलब्धता भी एकल आधार पर क्रमशः 99.87 एवं 99.23 प्रतिशत पर सबसे अधिक है।
एनएचपीसी बोर्ड ने 10 नवंबर 2022 को आयोजित अपनी बैठक में 30 सितंबर, 2022 को समाप्त तिमाही और छमाही के वित्तीय परिणामों की घोषणा की थी।
एनएचपीसी लिमिटेड भारत की प्रमुख जलविद्युत कंपनी है। एनएचपीसी की कुल स्थापित क्षमता 7071 मेगावाट अक्षय ऊर्जा  की है। इसके 24 विद्युत केंद्रों के माध्यम से और सहायक कंपनी के सहयोग से 1520 मेगावाट ऊर्जा उत्पादन होता है।
रक्षा मंत्रालय
सीओएएस जनरल एमएम नरवणे बांग्लादेश की यात्रा पर रवाना
भारत और बांग्लादेश के बीच मजबूत द्विपक्षीय और रक्षा संबंधों की बहुमूल्य परंपरा को जारी रखते हुए भारतीय थल सेना के प्रमुख जनरल एमएम नरवणे 8 से 12 अप्रैल, 2021 तक बांग्लादेश की यात्रा पर रवाना हुए हैं। जनरल नरवणे की यात्रा स्वर्णिम विजय उत्सव के बीच में है जो बांग्लादेश की मुक्ति के 50 साल पूरे होने का प्रतीक है। बांग्लादेश की मुक्ति आंदोलन को बंगबंधु शेख मुजीबुर्रहमान के ऐतिहासिक नेतृत्व और मुक्ति बाहिनी के नायकों द्वारा संभव बनाया गया था ,जिन्होंने भारतीय सशस्त्र बलों के साथ कंधे से कंधा मिलाकर लड़ाई लड़ी थी।
सेना प्रमुख 8 अप्रैल, 2021 को शिखा अनिर्बान में माल्यार्पण कर लिबरेशन युद्ध के शहीदों को श्रद्धांजलि देंगे। इसके बाद बांग्लादेश के सशस्त्र बलों के तीन सेवा प्रमुखों के साथ एक-एक कर बैठकें होंगी। जनरल नरवणे धनमंडी में राष्ट्रपिता बंगबंधु शेख मुजीबुर्रहमान मेमोरियल संग्रहालय भी जाएंगे, जहां वह बांग्लादेश के संस्थापक को श्रद्धांजलि देंगे।
सीओएएस 11 अप्रैल, 2021 को ढाका में बांग्लादेश सेना के बहुउद्देशीय परिसर में बांग्लादेश के विदेश मंत्री के साथ बातचीत करेगा, जहां वह संयुक्त राष्ट्र के शांति सहयोग कार्यों पर एक संगोष्ठी में भाग लेंगे और "चेंज नेचर ऑफ ग्लोबल कन्फ्लिक्ट : संयुक्त राष्ट्र शांति सैनिकों की भूमिका " पर भाषण देंगे।
जनरल एमएम नरवणे 12 अप्रैल, 2021 को माली, दक्षिण सूडान और मध्य अफ्रीकी गणराज्य में संयुक्त राष्ट्र मिशनों में शामिल कमांडरों और रॉयल भूटानी सेना के उप मुख्य संचालन अधिकारी के साथ बातचीत करेंगे। वह संयुक्त राष्ट्र, भारत, बांग्लादेश, भूटान और श्रीलंका के सशस्त्र बलों के साथ संयुक्त राज्य अमेरिका, ब्रिटेन, तुर्की और सऊदी अरब के पर्यवेक्षकों सहित संयुक्त राष्ट्र के एक अनिवार्य बहुपक्षीय अभ्यास शांतीर ओगरोसेना के समापन समारोह में भी शामिल होंगे। हार्डवेयर प्रदर्शन के दौरान प्रमुख बांग्लादेशी सशस्त्र बल के जवानों के इनवेशन को भी देखेंगे।
थल सेनाध्यक्ष अपनी यात्रा के अंतिम चरण के दौरान बांग्लादेश इंस्टीट्यूट ऑफ पीस सपोर्ट एंड ट्रेनिंग ऑपरेशंस  के सदस्यों के साथ बातचीत करेंगे।
यह यात्रा दोनों सेनाओं के बीच द्विपक्षीय संबंधों को और गहरा करेगी और रणनीतिक मुद्दों की मेजबानी पर दोनों देशों के बीच निकट समन्वय और सहयोग के उत्प्रेरक के रूप में कार्य करेगी।